Michael Okpala (August 8, 1939 - March 11, 2004), nke a makwaara dị ka "Power Mike", bụ aha ama ama n' ụwa ịgba mgba dịka ọkaibe, kpokirikpo n'ịgba mgba tutere otutu ugomeri lagooro ezumike nka. Power Mike ka amuru dịka Michael Okpala n’abalị asatọ nke ọnwa Ọgọstụ, afọ 1939, n' ezinulo Echeobi na Janet Okpala nke obodo Neni, council ọchịchị government ime obodo Anaocha nke Anambra steeti na mpaghara ọwụwa anyanwụ nke Nigeria . Ọ bụ nwa mbu amuru n'ezinụlọ amuru umu atọ. Mgbe o ruru afo agum akwukwo elementrị, e debara aha ya n'ụlọ akwụkwọ Anglican Primary na Adazi-Enu, obodo ya na Neni gbara agbata obi. Ọ bụ n'ụlọ akwụkwọ praịmarị a ka ọ malitere aka ọrụ egwuregwu ya site na isonyesi ike na mmeme egwuregwu. O nwere mmasị dị ukwuu n’ịkụ ọkpọ nke na ọ bu onye na-amu amu iku okpo. Ka ọ gụcharaị akwụkwọ praịmarị ya n' afo 1952, ọ hapụrụ obodo ya gawa Onitsha, iji mụta etu esi ahazi ma na-azụ ahịa azụmahịa.